На думку Віктара Бабарыкі, функцыі пасярэдніка ў сённяшнім грамадстве паступова знікаюць. І менавіта спажывец дыктуе вытворцу, што ён хоча бачыць на прылаўках гіпермаркетаў і кніжных крамаў, якія кіна- ці тэатральныя пастаноўкі жадае глядзець, якія хоча чуць песні і гэтак далей. Той, хто зразумее і здолее “асядлаць” названы трэнд, які базуецца на ідэі партнёрства і супрацоўніцтва, зможа ад таго выйграць. І Беларусь, як краіна з вялікай доляй высокакваліфікаванага насельніцтва, мае ўсе магчымасці для таго, каб рушыць у рэчышчы новай рэальнасці.